**Rendelettervezet társadalmiegyeztetése**

Gyál Város Önkormányzat Képviselő-testületéneka Képviselő-testület Szervezeti és Működési Szabályzatáról szóló 18/2014. (XII.01.) önkormányzati rendelete 41.§ és 42.§-a rögzíti az önkormányzati rendelettervezetek társadalmiegyeztetésével kapcsolatos szabályokat. Ennek megfelelően az Önkormányzat az alábbiak szerint biztosítja, hogy a Képviselő-testület elé 2018.május 31-én kerülő rendelettervezet széles körben megismerhető legyen, és arról véleményt lehessen nyilvánítani.

A rendelettervezet címe: **Gyál Város Önkormányzata Képviselő-testületének …./2018.(.) önkormányzati rendelete a Gyáli Élet Program keretében nyújtandó támogatások rendjéről szóló5/2017.(II.28.) önkormányzati rendelet módosításáról**

*„Gyál Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói jogkörében, az Alaptörvény 32. cikk (1) bekezdés a.) pontjában és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8., 8a. pontjaiban meghatározott feladatkörében eljárva a Gyáli Élet Program keretében nyújtandó támogatásokról szóló rendelet módosításáról (továbbiakban: rendelet) az alábbi rendeletet alkotja:*

***1.§*** *A rendelet 4.§(2) bekezdése helyébe az alábbi rendelkezés lép:*

*„****(2)*** *A támogatás formája egyszeri legfeljebb 12.000,-Ft értékű csomag. A támogatás alanyi jogon jár. Amennyiben a Hivatalnak nincs tudomása a gyermek iskolakezdéséről, úgy jelen rendelet 3. sz. mellékletét képező kérelem nyomtatvány kitöltésével és annak a Hivatalhoz történő eljuttatásával igényelhető.”*

***2. §*** *A rendelet 2018. június 04. napján lép hatályba.”*

A rendelettervezetet a Képviselő-testület 2018. május 31-én tárgyalja.

**A rendelettervezetet a gyáli állandó lakóhellyel vagy tartózkodási hellyel rendelkező lakosok, és a Gyálon működő szervezetek véleményezhetik 2018. május 29-én 16 óráig:**

a gyalph@gyal.hu e-mail címen, nevük és elektronikus levélcímük vállalása mellett.

Várjuk szíves észrevételüket.

Rozgonyi Erik
címzetes főjegyző